## Rješenje o oduzimanju dozvole Peri Barišiću iz Sla­von­skog Broda za obavljanje poslova brokera

### NN 1/2006 (2.1.2006.), Rješenje o oduzimanju dozvole Peri Barišiću iz Sla­von­skog Broda za obavljanje poslova brokera

# KOMISIJA ZA VRIJEDNOSNE PAPIRE REPUBLIKE HRVATSKE

**24**

Temeljem odredbi članka 12. točka 5. i članka
58. stavak 1. točka 7. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske po službenoj dužnosti, u predmetu oduzimanja dozvole za obavljanje
poslova brokera Peri Barišiću iz Slavonskog Broda,
Ivana Antunovića 10, na sjednici održanoj dana 15.
prosinca 2005. godine donijela je

## RJEŠENJE

1. Peri Barišiću iz
Slavonskog Broda, Ivana Antunovića 10, oduzima se
dozvola za obavljanje poslova brokera.

2. Pero Barišić iz
Slavonskog Broda, Ivana Antunovića 10, briše se iz
Registra ovlaštenih brokera koje vodi Komisija za vrijednosne papire Republike
Hrvatske.

3. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za vrijednosne papire
Republike Hrvatske (dalje: Komisija), klasa: UP/I-450-08/04-02/185 od 10.
veljače 2005. godine, Peri Barišiću iz Slavonskog
Broda, Ivana Antunovića 10, zaposleniku ovlaštenog
društva Dionica Brod d.o.o. Slavonski Brod, izdana je na neodređeno vrijeme dozvola
za obavljanje poslova brokera.

Odredbom članka 10. stavak I. Pravilnika o
sadržaju zahtjeva za izdavanje i postupku izdavanja dozvola ovlaštenim
društvima i osobama ovlaštenim za obavljanje poslova s vrijednosnim papirima (»Narodne
novine« br. 143/02) istaknuta je obveza
brokera/investicijskog savjetnika da kontinuirano obavlja poslove sukladno
Zakonu o tržištu vrijednosnih papira (»Narodne novine« br.
84/02, dalje: Zakon) i aktima Komisije.

Dana 1. travnja 2005. godine u Komisiji je
zaprimljena obavijest Dionice Brod d.o.o. da imenovani više nije broker u
navedenom društvu.

Kako je odredbom članka 58. stavak 1. točka 7.
Zakona propisano da će Komisija rješenjem oduzeti dozvolu brokeru koji prestane
ispunjavati uvjete na temelju kojih mu je dozvola izdana ako u roku koji
Komisija odredi te uvjete ne ispuni, Komisija je zaključkom klasa:
UP/I-450-08/05-02/117 od II. kolovoza 2005. godine imenovanom odredila rok od 3
(tri) mjeseca za dostavu dokaza da je zaposlen u ovlaštenom društvu na
obavljanju poslova trgovine s vrijednosnim papirima. Kako je razvidno iz
dostavnice, predmetni zaključak uručen je Peri Barišiću
dana 30. kolovoza 2005. godine.

Budući da Pero Barišić
nije do 30. studenoga 2005. godine, a niti naknadno, Komisiji dostavio traženi
dokaz o zaposlenju, valjalo je riješiti kao u izreci ovog rješenja, dakle
oduzeti mu predmetnu dozvolu i brisati ga iz Registra ovlaštenih brokera u koji
je bio upisan pod rednim brojem 172 (sto sedamdeset dva).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/117

Urbroj: 567-03/05-2

Zagreb, 15. prosinca 2005.

Predsjednik Komisije

**Miljenko** **Fičor**, v. r.

Rješenje, NN 1/2006-24